בס"ד

**הורים יקרים ,**

**בשבוע הבא, אי"ה יתקיים מבדק במדעים.**

**מצורף דף חזרה בנושא.**

**דף חזרה למבדק בנושא: סימני חיים ביצורים חיים**

**יצורים חיים** = צמחים , בעלי חיים ובני אדם הם יצורים חיים- כל מה

שחי.

**אלו סימני חיים יש ליצורים חיים ?**

1. הם נושמים.
2. הם ניזונים.( אוכלים ושותים)
3. הם גדלים ומתפתחים.
4. הם נעים ( זזים).
5. הם מתקשרים ( בעזרת החושים).
6. הם מתרבים (צאצאים=ילדים)
7. **נשימה היא סימן חיים**

בעלי חיים ,צמחים ואנחנו נושמים ללא הפסקה.

אנו קולטים חמצן בעזרת איבר נשימה.

החמצן נמצא באוויר ובמים.

בני האדם קולטים את החמצן מהאוויר בעזרת הריאות.

הדגים קולטים את החמצן מהמים בעזרת הזימים .

הצמחים קולטים את החמצן דרך פתחים קטנים בעלה.

חמצן הוא צורך קיום של יצורים חיים.

1. **הזנה היא סימן חיים**

אנחנו ובעלי החיים זקוקים למזון ולמים כדי לחיות.

הודות למזון ולמים גופנו יכול לגדול ולהתפתח .

**מה אוכלים בעלי החיים?**

בעלי חיים האוכלים צמחים נקראים צמחוניים .(פרה)

בעלי חיים האוכלים בשר נקראים: טורפים.( אריה)

בני האדם אוכלים צמחים ובשר ולכן נקראים אוכלי כל .

מזון ומים הם צרכי קיום של יצורים חיים.

1. **התרבות היא סימן חיים**

כל היצורים החיים ( בני האדם, בעלי החיים והצמחים)

 מתרבים מביאים צאצאים ( ילדים) חדשים לעולם.

1. **תנועה היא סימן חיים**

ליצורים חיים יש יכולת לנוע ( לזוז).הם יכולים להזיז חלקים בגופם וגם לזוז ממקום למקום, התנועה עוזרת לבעלי החיים למצוא מזון ומחסה.

1. **תקשורת היא סימן חיים**

כל היצורים החיים יוצרים תקשורת עם הסביבה.

כל היצורים החיים קולטים מידע מהסביבה באמצעות

החושים.( מראות, צבעים, קולות וריחות).

יצורים חיים מוסרים מידע זה לזה בעזרת קולות, תנועות , צבעים,

מגע גוף ותנועות גוף.

מידע הוא צורך קיומי של יצורים חיים.

כדי שתתקיים תקשורת יש צורך במוסר מידע וקולט מידע.

**תקשורת מילולית ותקשורת לא מילולית**

תקשורת מילולית =מוסרים מידע עם מילים, דיבור וכתוב.(רק אצל בני האדם ).

תקשורת לא מילולית = תקשורת בלי מילים.

קולות, צבעים, ריחות, מגע גוף ותנועות גוף .( אצל יצורים חיים ואצל בני אדם ).

בהצלחה רבה!!